open-index/open-wikipedia-markdown huggingface dataset:
โรงเรียนวาสุเทวี

**โรงเรียนวาสุเทวี** เป็นโรงเรียนเอกชนโรมันคาทอลิกในสังกัดคณะอุร์สุลินแห่งสหภาพโรมัน ประเทศไทย ตั้งอยู่ที่ 200 ซ.จันทน์ 43 ถ.จันทน์ แขวงบางโคล่ เขตบางคอแหลม กรุงเทพมหานคร 10120

## ประวัติ

**โรงเรียนวาสุเทวี** เดิมชื่อ**โรงเรียนพระแม่ฟาติมา** ก่อตั้งขึ้นเมื่อวันที่ 18 พฤษภาคม พ.ศ. 2496 มีนายมงคล วังตาล เป็นเจ้าของ เมื่อปี พ.ศ. 2498 ซิสเตอร์บุญประจักษ์ ทรรทรานนท์ อธิการิณีเจ้าคณะแขวงคณะอุร์สุลินแห่งประเทศไทย ได้ซื้อโรงเรียนนี้จากคณะมิสซังต่างประเทศแห่งกรุงปารีส และได้เปลี่ยนชื่อเป็น "วาสุเทวี" โดยคุณครูเฉลา ไทยวัฒน์ ครูภาษาไทยรุ่นแรกของโรงเรียนมาแตร์เดอีวิทยาลัยเป็นผู้แปลจากชื่อภาษาลาติน REGINA MUNDI ซึ่งหมายถึง "พระแม่แห่งสากลโลก" นับเป็นชื่อที่มีความหมายตรงตามชื่อเดิมคือ “วาสุ” แปลว่าพื้นดิน “เทวี” แปลว่า ราชินี หมายถึง ราชินีแห่งพื้นพิภพหรือราชินีของโลก เมื่อวันที่ 21 กรกฎาคม พ.ศ. 2541 ซิสเตอร์บุญประจักษ์ ทรรทรานนท์ ได้โอนโรงเรียนวาสุเทวีให้แก่มูลนิธิคณะอุร์สุลินเพื่อการศึกษาแห่งประเทศไทย โดยมีซิสเตอร์สมจิตร์ ครองบุญศรี ตำแหน่งประธานกรรมการมูลนิธิเป็นผู้รับใบอนุญาต วันที่ 2 กันยายน พ.ศ. 2545 เปลี่ยนประธานกรรมการมูลนิธิเป็น
#ซิสเตอร์นงนุช เรือนคำ เป็นผู้รับใบอนุญาต
#ซิสเตอร์จินตนา ฉัตรสุภางค์ ผู้ลงนามแทนผู้รับใบอนุญาต 
#ซิสเตอร์มลิวัลย์ จำรัสธรางกูล ผู้จัดการ 
#นางสาวทิพย์วรรณ อมรรักษา  ผู้อำนวยการ 
เปิดสอนตั้งแต่ชั้นอนุบาล 1 ถึงมัธยมศึกษาปีที่ 3 จำนวนนักเรียนตั้งแต่แรกเปิดดำเนินการจนถึงปัจจุบันมีนักเรียน 10,691 คน ดำเนินงานโดยซิสเตอร์คณะอุร์สุลิน ซึ่งเป็นการให้การอบรมแก่กุลสตรีให้ดำเนินชีวิตเหมาะสมกับยุคสมัย

; ปรัชญา 

*อบรมเสริมคนให้ครบ ประสบธรรมอันสูงส่ง ปัญญาแตกฉานมั่นคง เสริมส่งเป็นคนจนสมบูรณ์*

; คติพจน์ของโรงเรียน 

*SERVIAM  ข้าฯ ยินดีรับใช้*

## ตราสัญลักษณ์
เซอร์เวี่ยม ซึ่งเป็นสัญลักษณ์ของโรงเรียนอุร์สุลินทั่วโลก เซอร์เวี่ยมควรเป็นตราประจำใจของศิษย์อุร์สุลินตลอดชีวิต

เครื่องหมายเซอร์เวี่ยมประกอบไปด้วยไม้กางเขนและดวงดาว 7 ดวง กางเขนเป็นเครื่อง หมายถึง การรณรงค์ของพระคริสตเจ้าเพื่อรับใช้มวลมนุษย์ การรับใช้ของพระเยซูคริสตเจ้าด้วยการยอมสิ้นประชนม์บนไม้กางเขนนั้น นับเป็นการแสดงความรักและความเสียสละอย่างสูงสุดที่บุคคลใดจะพึงกระทำให้ผู้อื่นได้ และดวงดาว 7 ดวงบนตราเซอร์เวียมเป็นเครื่อง หมายถึง นักบุญอุร์สุลา องค์อุปถัมภ์ของคณะอุร์สุลิน

**คติพจน์เซอร์เวียม** นี้ เป็นจุดรวมของความมุ่งหวังที่ทางคณะอุร์สุลินมีต่อศิษย์ทุกคน คือต้องการจะปลูกฝังให้ศิษย์ทุกคนเลียนแบบพระคริสตเจ้าในการรับใช้พระเจ้า ประเทศชาติ และเพื่อนมนุษย์

## อ้างอิง

​

หมวดหมู่:โรงเรียนที่ก่อตั้งในปี พ.ศ. 2496
หมวดหมู่:โรงเรียนสตรีในกรุงเทพมหานคร
หมวดหมู่:โรงเรียนเอกชนในกรุงเทพมหานคร
หมวดหมู่:โรงเรียนคาทอลิกในกรุงเทพมหานคร
หมวดหมู่:สิ่งก่อสร้างในเขตบางคอแหลม
จูเลีย

**จูเลีย** (Julia) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก

## ประวัติ
เป็นชาวมังกร ที่ขี้หึงเอาซะมาก ๆ จูเลียเคยกลายเป็นมังกรจริง ๆ มาแล้ว แต่ได้รับการช่วยเหลือจากเล็ท คู่รักของตนนั่นเอง จูเลียถือได้ว่าเป็นหญิงแกร่งคนหนึ่ง เป็นคนพูดอะไรตรงไปตรงมา และที่สำคัญ ขี้หึงมาก ๆ มักชอบทำร้ายร่างกายเล็ทเมื่อเล็ททำพฤติกรรมน่าสงสัย แต่จูเลียก็รักเล็ทมากเช่นกัน จูเลียเป็นชาวมังกรเช่นเดียวกับเล็ท จึงใช้มือในการต่อสู้เหมือนกัน จึงไม่มีอาวุธใด ๆ ทั้งสิ้น ความสามารถในการต่อสู้ของจูเลียก็เก่งไม่ใช่เล่น

หมวดหมู่:ตัวละครในเรฟ ผจญภัยเหนือโลก
หมวดหมู่:ตัวละครหญิงในอนิเมะและมังงะ
เบลนีก้า

**เบลนีก้า** (Belnika) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก

## ประวัติ
บุคคลที่เคยคาดว่า มีพลังเอเทเรี่ยน แต่ดูเหมือนว่าจะผิดไป เพราะพลังเวทที่ได้มากลับไม่ใช่พลังเอเทเรี่ยน และดูเหมือนว่าจะติดใจฮารุอยู่ (ดูเหมือนมุจิก้ากำลังจีบอยู่ด้วย) เบลนีก้าเป็นผู้หญิงที่ค่อนข้างเรียบร้อยทีเดียว แต่ก่อนเคยเข้าร่วมกับบลูการ์เดียน เพราะเข้าใจผิดว่า บลูการ์เดียนต้องการสันติ แต่ดูเหมือนเบลนีก้าจะซุ่มซ่ามอยู่เหมือนกัน พลังของเบลนีก้าคือเวทมนตร์ แต่จะถนัดไปทางรักษาเสียมากกว่า เวทมนตร์ของเบลนีก้านั้นยังไม่แน่ชัด เพราะดูเหมือนในการทดลองเพื่อสร้างพลังเอเทเรี่ยนจะผิดพลาด แต่กลับได้เวทอื่นมาแทน เบลนีก้าเป็นคนที่มีความสามารถพิเศษคือ ถอดเสื้อผ้าได้อย่างรวดเร็ว! 

บเลนีก้า
หมวดหมู่:ตัวละครหญิงในอนิเมะและมังงะ
ราชอาณาจักรราโรตองกา

**ราชอาณาจักรราโรตองกา** (ภาษามาวรีหมู่เกาะคุก: ) ซึ่งตั้งชื่อตามเกาะราโรตองงา เป็นราชอาณาจักรเอกราชที่ตั้งอยู่ในหมู่เกาะคุกในปัจจุบัน ซึ่งสถาปนาขึ้นในปี พ.ศ. 2401 อาณาจักรนี้ได้กลายเป็นรัฐในอารักขาของสหราชอาณาจักรในปี พ.ศ. 2432 โดยความประสงค์ของประเทศนั้นเอง และต่อมาได้เปลี่ยนชื่อเป็นสหพันธรัฐหมู่เกาะคุกในปี พ.ศ. 2436

## ดูเพิ่ม
*ประวัติศาสตร์หมู่เกาะคุก

## แหล่งข้อมูลอื่น
*http://www.rbvex.it/oceanpag/cook.html (ในภาษาอิตาลี)

ราโรตองกา, ราชอาณาจักร
หมวดหมู่:รัฐและดินแดนที่ก่อตั้งในปี พ.ศ. 2401
ร
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
ช็องเซกงต์เดอนอแอล

***ช็องเซกงต์เดอนอแอล*** (, "บทเพลงและนิทานคริสต์มาส") เป็นอัลบั้มเพลงคริสต์มาสภาษาฝรั่งเศสของเซลีน ดิออน นักร้องชาวแคนาดา ออกจำหน่ายในเกแบ็ก ประเทศแคนาดา เมื่อวันที่ 14 พฤศจิกายน พ.ศ. 2526 นับเป็นอัลบั้มภาษาฝรั่งเศสลำดับที่ 6 และเป็นอัลบั้มเพลงคริสต์มาสลำดับที่ 2 ของเธอ

## ข้อมูลอัลบั้ม
*ช็องเซกงต์เดอนอแอล* บรรจุเพลง 3 เพลง อันได้แก่ "Promenade en traîneau", "Joyeux Noël" และ "Glory Alleluia" ซึ่งนำมาจากอัลบั้มคริสต์มาสอัลบั้มแรกของเธอ *[[เซลีนดียงช็องต์นอแอล]]* อัลบั้มนี้เปิดตัวด้วยเพลง "เอิงนองฟ็อง" ซึ่งเดิมเป็นเพลงของ Jacques Brel 

*ช็องเซกงต์เดอนอแอล* ยังมีเพลง "À quatre pas d'ici" ซึ่งนำเพลงของวง Bucks Fizz มาปรับแต่งใหม่ นอกจากนี้ ในภายหลัง วงนี้ได้ประพันธ์เพลงให้กับเซลีนอีกด้วย อันได้แก่ เพลง "ทิงทไวซ์" และ "คอลเดอะแมน" 

## รายชื่อเพลง
# "Un enfant" (Jacques Brel, Gérard Jouannest) – 3:01
# "Promenade en traîneau" (Leroy Anderson, Mitchell Parish) – 2:56
# "Pourquoi je crois encore au Père Noël" (Yvan Ducharme, Alain Noreau) – 5:35 (tale)
# "Joyeux Noël" (Mel Tormé, Robert Wells)  – 2:36
# "Céline et Pinotte" (Ducharme, Noreau) – 6:16 (tale)
# "À quatre pas d'ici" (Eddy Marnay, Andy Hill, Peter Sinfield) – 4:00
# "Le conte de Karine" (Ducharme, Noreau) – 10:33 (tale)
# "Glory Alleluia" (André DiFusco, André Pascal) – 3:38

## ประวัติการจำหน่าย

## อ้างอิง

หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อป
สหพันธรัฐหมู่เกาะคุก

**สหพันธรัฐหมู่เกาะคุก**ก่อตั้งอย่างเป็นทางการเมื่อปี ค.ศ. 1893 ในฐานะเขตการปกครองซึ่งตั้งขึ้นมาแทนที่ราชอาณาจักรราโรตองงา ต่อมาในปี ค.ศ. 1901 สหราชอาณาจักร จึงได้มอบอำนาจการดูแลดินแดนแห่งนี้ให้อยู่ภายใต้การบริหารของประเทศนิวซีแลนด์

## ดูเพิ่ม
* ประวัติศาสตร์หมู่เกาะคุก

## แหล่งข้อมูลอื่น
*http://www.rbvex.it/oceanpag/cook.html (ในภาษาอิตาลี)

ราโรตองกา, ราชอาณาจักร
พลู (ตัวละคร)

**พลู** (Plue) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก, แฟรี่เทล ศึกจอมเวทอภินิหาร และ เอเดนส์ซีโร่

## ประวัติ
### เรฟ ผจญภัยเหนือโลก
พลู นักรบแห่งเรฟ และยังเป็นผู้ที่สามารถปลดปล่อยพลังของเรฟได้อีกด้วย ฮารุตกพลูได้ที่เกาะการาจ ทุกอย่างเริ่มต้นที่นั่น พลูสามารถนำทางเพื่อไปหาเรฟได้อีกด้วย ปกติอารมณ์ของพลูนั้น ดูจะเฉยเสมอ และที่สำคัญ ดูเหมือนพลูจะชอบอมยิ้มเอาซะมากๆเลย อาวุธนั้น อันที่จริงก็ไม่เชิงว่าจะเป็นเท่าไหร่ เพราะมันคือ จมูก (เขา) ของพลูนั่นเอง ซึงจมูก (เขา)ของพลูสามารถทำลายดาร์คบริงค์ได้ และยังปลดปล่อยผู้ที่ถูกดาบแซคริฟาครอบงำได้อีกด้วย [เวลาหิวจมูก (เขา) จะงอลง] สาเหตุที่จมูกของพลูทำลายดาร์คบริงค์ำด้เพราะว่า จมูกของพลูนั้นถูกรีซ่าใช้พลังเอเทเลี่ยนใส่นิดหน่อยทำให้เมื่อจมูกของพลูสัมผัสกับดาร์คบริงค์ ทำให้ดาร์คบริงค์ถูกทำลาย

### แฟรี่เทล ศึกจอมเวทอภินิหาร
สุนัขรูปร่างประหลาดที่ลูซี่เป็นคนอัญเชิญมา และกลายเป็นสัตว์เลี้ยงประจำตัวเธอ

### เอเดนส์ซีโร่
เผ่าพันธุ์นิโคล่า

หมวดหมู่:ตัวละครในเรฟ ผจญภัยเหนือโลก
หมวดหมู่:ตัวละครในแฟรี่เทล ศึกจอมเวทอภินิหาร
หมวดหมู่:ตัวละครในเอเดนส์ซีโร่
หมวดหมู่:มาสคอตอนิเมะและมังงะ
หมวดหมู่:ไซด์คิกอนิเมะและมังงะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2542
ธงชาติอเมริกันซามัว

[thumb|250px|[ไฟล์:FIAV 110000.svg|23px ธงชาติอเมริกันซามัว สัดส่วนธง 1:2]]

**[[ธงชาติ]][[อเมริกันซามัว]]** เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงเป็นสีน้ำเงิน ซึ่งถูกแบ่งเป็นสองส่วนด้วยรูปสามเหลี่ยมสีขาวมีขอบสีแดง ปลายสามเหลี่ยมนั้นชี้มาทางด้านคันธง ภายในพื้นสีขาวมีรูปนกอินทรีบิน หมายถึงประเทศสหรัฐอเมริกา ที่กรงเล็บของนกจับคทาและมีด ซึ่งเป็นสัญลักษณ์ของผู้นำชาวซามัวตามประเพณีท้องถิ่น หมายถึงสหรัฐอเมริกาเป็นผู้ให้ความคุ้มครองดินแดนส่วนนี้ ธงนี้เริ่มใช้อย่างเป็นทางการเมื่อวันที่ 24 เมษายน พ.ศ. 2503

## ดูเพิ่ม
* 

## อ้างอิง

## แหล่งข้อมูลอื่น

หมวดหมู่:ธงในสหรัฐ
หมวดหมู่:สัญลักษณ์ของประเทศอเมริกันซามัว
หมวดหมู่:ธงประจำดินแดนที่ไม่ใช่รัฐอธิปไตย
สเตย์วิธมี (เพลงคุมิ โคดะ)

"**สเตย์วิธมี**" () เป็นซิงเกิลที่ 42 ของคุมิ โคดะ ออกจำหน่ายในวันที่ 24 ธันวาคม พ.ศ. 2551 โดยออกจำหน่ายในสองรูปแบบ ได้แก่ รูปแบบปกติ  และรูปแบบซีดีแฟนคลับ และในดีวีดีมีมิวสิกวีดีโอทั้งสองแบบเหมือนในซิงเกิล "ทาบู" 

ในฉบับซีดีแฟนคลับจะมีกระจกกับแผ่นรองเมาส์แถมอยู่ด้วย  

เพลง "stay with me" เป็นเพลงประกอบโฆษณาโทรศัพท์มือถือโซนี่ อีริกสัน เอ็กซ์มินิ  และโฆษณาระบบโทรศัพท์มือถือลิสโม่ของ au

ซิงเกิล "stay with me" เดิมทีจะถูกวางจำหน่ายในวันที่ 10 ธันวาคม พ.ศ. 2551  แต่เนื่องด้วยเหตุขัดข้องบางประการจึงถูกเลื่อนการวางจำหน่ายเป็นวันที่ 24 ธันวาคม พ.ศ. 2551 แทน  โดยสามารถเปิดตัวสัปดาห์แรกในอันดับที่ 1 ออริกอนชาร์ตนานถึง 2 สัปดาห์  ด้วยยอดขาย 58,108 แผ่น

## รายชื่อเพลง
### แบบปกติ
# stay with me
# Winter Bell
# stay with me New Arrange Ver.
# stay with me -Instrumental-
# Winter Bell -Instrumental-
### แบบแฟนคลับซีดี
# stay with me
# stay with me -Instrumental-
## มิวสิกวีดีโอ
# stay with me -MUSIC VIDEO-
# stay with me -MUSIC VIDEO- ANOTHER EDITION
## การแสดงสด
* 5 ธันวาคม พ.ศ. 2551 - Music Station - stay with me
* 6 ธันวาคม พ.ศ. 2551 - Music Fighter - stay with me
* 7 ธันวาคม พ.ศ. 2551 - CDTV - stay with me
* 15 ธันวาคม พ.ศ. 2551 - HEY!x3 Music camp - stay with me
* 19 ธันวาคม พ.ศ. 2551 - Music Japan - stay with me

## ชาร์ต
;ชาร์ตออริกอน (ในญี่ปุ่น)

### ชาร์ตบิลบอร์ดญี่ปุ่น

## แหล่งข้อมูลอื่น
* ข้อมูลซิงเกิล stay with me 

หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
ท้าววิรูปักษ์

thumb|ท้าววิรูปักษ์ ศิลปะจีน, ปักกิ่ง, จีน
[thumb|[วัดโทได]]
thumb|ท้าววิรูปักษ์ บานประตูประดับมุก พระวิหารหลวง วัดคฤหบดี
**ท้าววิรูปักษ์** เป็นหนึ่งในสี่จาตุมหาราชผู้ปกครองทิศตะวันตก และเป็นเจ้าแห่งนาคทั้งปวง (ทรงเป็นเทวดาที่เป็นเจ้าแห่งนาค มิใช่เผ่าพันธุ์นาคแต่อย่างใด) นอกจากนี้ยังมีกล่าวถึงในขันธปริตร (โบราณเรียกพระปริตรกันงู) บทสวดเจ็ดตำนาน สวดเพื่อให้สวัสดิภาพจากพวกสัตว์มีพิษทั้งหลาย เพราะท้าวมหาราชพระองค์นี้ทรงมีนาคเป็นบริวาร  

ในรามเกียรติ์ ท้าววิรูปักษ์อวาตารไปเป็นมายูร วานรสิบแปดมงกฎ ไม่ปรากฏเมือง บ้างว่าอยู่เมืองชมพู บ้างอยู่เมืองขิดขิน ปรากฏในกระบวนทัพของพระราม

## อ้างอิง

หมวดหมู่:จาตุมหาราช
เกล กลอรี่

**เกล กลอรี่** (Gale Glory) หรือ **เกล ซิมโฟเนีย กลอรี่ที่ 6** เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก

## ประวัติ
เกล กลอรี่ เป็นลูกชายของคามหรือ มาลาเกีย ซิมโฟเนีย กลอรี่ (ราชาซิมโฟเนีย) ถูกเอเวอร์แมรี่เลี้ยงดูเมื่อโตขึ้นรู้เรื่องว่าตนเป็นทายาทของซิมโฟเนีย โดยเกลนั้นมีฐานะเป็นเจ้าชายของซิมโฟเนีย ก็คอยสืบหาเบาะแสของความทรงจำแห่งดวงดาว จากนั้นก็ออกเดินทางจนเป็นทหารของจักรวรรดิจนติดยศพันโท แล้วลาออกเดินทางไปพบกับเกล แรว์โกลบ ชักชวนสร้างเดม่อน คาร์ด (ตอนแรกกลอรี่ตั้งใจจะตั้งเดม่อน การ์ดที่หมายถึงเป็นบอดี้การ์ดปกป้องชาวบ้านจากพวกปีศาจแต่สะกดผิดเป็นเดม่อน คาร์ด ที่แปลว่าไพ่ปีศาจ) แล้วทั้งคู่ก็เป็นเพื่อนสนิทกัน กับต่อสู้กับพวกปีศาจกับรับภารกิจแลกกับค่าจ้างจนมีมาเข้าร่วมมากขึ้น โดยทุกคนยอมรับแรว์โกลบเป็นผู้นำ กลอรี่ก็เห็นด้วย จนมาแรว์โกลบเป็นคิง จากนั้นกลอรี่เบื่อหน่ายกับงานจึงขอลาออก จนคิงคุมเดม่อน คาร์ดแทน ทางตนเดินทางเร่ร่อนจนไปติดเกาะการาจในสภาพอดอยาก แล้วซากุระพบโดยบังเอิญจนทั้งคู่รักและแต่งงานมีลูกกัน 2 คน คือ คัทเทิลย่ากับฮารุ เมื่อทราบข่าวเรื่องเดม่อน คาร์ด จึงออกเดินทางหาเรฟ จนผ่านมา 5 ปีไม่พบเจอเรื่องเรฟ จึงไปหาคิง พบว่าคิงสร้างครอบครัวกับขอร้องให้ยุบเดม่อน คาร์ด กับมอบตัวแต่ล้มเหลว จึงบอกที่อยู่ของเดม่อน คาร์ดให้ทหารของจักรวรรดิไปจับตัวคิงเท่านั้น แต่ทหารของจักรวรรดิกลับกวาดล้าง หลายวันผ่านไปคิงแหกคุกออกมาพยายามฆ่าเกล แต่ซากุระที่ออกตามหาเกลเจอก็ปกป้องเกลจนเสียชีวิต เกลถูกคิงฝังดาร์คบริงค์ End of Earth ไว้ในร่างโดยระเบิดเมื่อไหร่ก็ได้ทุกเวลา ซึ่งเกลจึงนำศพซากุระไปที่เกาะการาจ แล้วหนีไปอยู่ที่ทะเลทราย เพราะกลัวว่าเมื่อกลับไปหาลูกๆจะตายเกิดระเบิด กับถูกตั้งค่าหัวเพราะเป็นผู้สร้างเดม่อน คาร์ด จึงถูกนักล่าค่าหัวไล่ล่า เกลจึงจัดการ โดย 1 ในนั้นคือชูดะที่ตามล่า แต่เกลไม่สู้กับหนีตลอด เมื่อชูดะเข้าร่วมเดม่อน คาร์ด เพราะสนใจเกล เกลสู้ชนะชูดะ จนชูดะเกือบตาย จน 10 ปีผ่านไปชูดะกลับมาหาเกลบอกเรื่องที่ตนเจ็บหนัก เพราะแพ้ฮารุเป็นเรฟ มาสเตอร์สู้ชนะ เกลคิดจะไปหอคอยจินเพื่อช่วยฮารุ กับห้ามชูดะ พร้อมมอบดาบให้ชูดะ พร้อมกับขอร้องให้ปกป้องครอบครัวตนในสภาพร้องไห้ พอเจอฮารุร่วมมือสู้กับคิงจนชนะ แต่ตอนหนีนั้นคอยบอกฮารุว่าตนจะกลับเกาะการาจด้วยกัน กับจะเรียกคนทั้งเกาะมาเพื่อบอกว่าตนนั้นกลับมาแล้ว แต่หล่นลงมาโดยฮารุตามมา โดยทั้งคู่ได้คุยกัน ซึ่งเกลบอกเรื่องความทรงจำแห่งดวงดาวให้ฟัง ที่เป็นเรื่องเล่าขานกันมาในราชวงศ์ราซิมโฟเนีย แล้วเกลปกป้องฮารุจากหอคอยถล่มจนเสียชีวิต

เกลนั้นสู้ด้วยดาบเดียว กับสูสีกับคิงที่มีดาร์คบริงค์ 5 อัน

เกล กลอรี่
หมวดหมู่:ตัวละครชายในอนิเมะและมังงะ
หมวดหมู่:ตัวละครที่ถูกทำให้เสียโฉม
สถานีบางไผ่

**สถานีบางไผ่** (, รหัส BL33) เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนเพชรเกษม บริเวณซอยเพชรเกษม 19-22 วัดนวลนรดิศ และโรงพยาบาลบางไผ่ 

## ที่ตั้ง
ถนนเพชรเกษม ระหว่างซอยเพชรเกษม 19 กับซอยเพชรเกษม 19/2 บริเวณหน้าโรงพยาบาลบางไผ่ และโรงเรียนวัดนวลนรดิศ ในพื้นที่แขวงปากคลองภาษีเจริญ เขตภาษีเจริญ

## แผนผังสถานี

เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีบางหว้าและสถานีหลักสอง ผู้โดยสารที่ต้องการเดินทางไปสถานีหลักสอง แต่มากับขบวนรถที่มุ่งหน้าไปสถานีบางหว้า **จะต้องเปลี่ยนขบวนรถที่สถานีนี้** หรือเปลี่ยนชานชาลาที่สถานีบางหว้า

## รายละเอียดสถานี
#### สัญลักษณ์ของสถานี
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

#### รูปแบบของสถานี
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)

เช่นเดียวกันกับสถานีบางขุนนนท์ เหนือชานชาลาและรางรถไฟของสถานีมีสะพานเหล็กข้ามสำหรับใช้แห่พระบรมสารีริกธาตุของวัดนางชีที่มีขึ้นทุกปีในวันแรม 2 ค่ำ เดือน 12 เนื่องจากตามประเพณีฯ การแห่ฯ จะล่องเรืออัญเชิญพระบรมสารีริกธาตุไปตามคลองด่านและคลองบางกอกใหญ่ เมื่อขบวนแห่จะผ่านสะพานแห่งใด ก็จะอัญเชิญฯ ขึ้นเหนือสะพานโดยใช้การชักรอกก่อนจะหย่อนกลับลงเรือที่จอดรออีกฟากของสะพาน ซึ่งด้านปลายของสะพานในสถานีจะมีอุปกรณ์ชักรอกขึ้นไปด้วยเช่นกัน

#### ทางเข้า-ออกสถานี
* **1** ซอยเพชรเกษม 19, วัดนวลนรดิศ, โรงเรียนวัดนวลนรดิศ (ลิฟต์)
* **2** ซอยเพชรเกษม 19/1, โรงพยาบาลพญาไท 3 (บันไดเลื่อน)
* **3** ซอยเพชรเกษม 22, โรงพยาบาลบางไผ่ (ลิฟต์)
* **4** ซอยเพชรเกษม 20, โรงเรียนเผดิมศึกษา (บันไดเลื่อน)

#### การจัดพื้นที่ในตัวสถานี
แบ่งเป็น 3 ชั้น ประกอบด้วย
***3** ชั้นชานชาลา (Platform level) ชานชาลา 1 มุ่งหน้าสถานีหลักสอง และชานชาลา 2 มุ่งหน้าสถานีเตาปูน
***2** ชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
***1** ชั้นระดับถนน (Ground level)

## เวลาให้บริการ

## รถโดยสารประจำทาง
* **ถนนเพชรเกษม** สาย 7 7ก 80 80ก 84 84ก 89 91 91ก 101 147 165 189 208 509 547
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## สถานที่สำคัญใกล้เคียง
* วัดกำแพงบางจาก
* วัดทองศาลางาม
* วัดนวลนรดิศวรวิหาร
* โรงเรียนวัดนวลนรดิศ
* โรงเรียนเผดิมศึกษา
* ตลาดน้ำคลองบางหลวง
* โรงพยาบาลบางไผ่
* โรงพยาบาลพญาไท 3

## อ้างอิง

## แหล่งข้อมูลอื่น

* แผนที่จากเว็บไซต์บีอีเอ็ม 

หมวดหมู่:สิ่งก่อสร้างตั้งแต่ พ.ศ. 2562
บางไผ่
บางไผ่
บางไผ่
หมวดหมู่:ก่อตั้งในกรุงเทพมหานครในปี พ.ศ. 2562
สถานีเพชรเกษม 48

**สถานีเพชรเกษม 48** (; รหัส: BL35) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายเฉลิมรัชมงคล โดยยกระดับเหนือถนนเพชรเกษมในย่านบางหว้าดั้งเดิมของเขตภาษีเจริญ กรุงเทพมหานคร และมีศูนย์ซ่อมบำรุงย่อยตั้งอยู่บริเวณทิศตะวันออกเฉียงใต้ของสถานี สถานีเพรชเกษม 48 เกิดขี้นตามมติปี 2551 แต่เดิมนั้นสถานีสถานีภาษีเจริญ และสถานีบางหว้าเป็นเขตชุมชนหนาแน่นน้อย จึงทำสถานีห่างราว 2.2 กิโลเมตร ต่อมา เมื่อถนนราชพฤกษ์ ตัดผ่านถนนถนนเพชรเกษม ใกล้สถานีบางหว้า จึงเพิ่มสถานีเพรชเกษม 48 ที่มีระยะห่างจากสถานีบางหว้า 1.2 กิโลเมตร

## ที่ตั้ง
สถานีเพชรเกษม 48 ตั้งอยู่เหนือถนนเพชรเกษม บริเวณระหว่างซอยเพชรเกษม 31/1 กับซอยเพชรเกษม 46/2 ใกล้กับคลองบางหว้า ในพื้นที่แขวงบางหว้า เขตภาษีเจริญ กรุงเทพมหานคร

## รายละเอียด
#### สัญลักษณ์
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น–ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

#### รูปแบบ
เป็นสถานีลอยฟ้า มีชานชาลาแบบข้าง มีประตูกั้นชานชาลาแบบครึ่งความสูง

#### ทางเข้า–ออก
* **1** ซอยเพชรเกษม 46/2 (ลิฟต์)
* **2** ถนนเพชรเกษม, โรงงานน้ำตาล นิวกว้างสุ้นหลี จำกัด (บันไดเลื่อน)
* **3** ซอยเพชรเกษม 46/3, วัดจันทร์ประดิษฐาราม (ลิฟต์)
* **4** ซอยเพชรเกษม 31/1 (บันไดเลื่อน)

#### การจัดพื้นที่
แบ่งเป็น 2 ชั้น ประกอบด้วย
* **2** ชั้นชานชาลา
* **1** ชั้นออกบัตรโดยสาร


ไฟล์:MRT Phetkasem 48 station - platform.jpg|ชานชาลาที่ 1 มุ่งหน้าสถานีหลักสอง
ไฟล์:MRT Phetkasem 48 station - Phetkasem 48 3 alley sign.jpg|ซอยเพชรเกษม 46/3 ซึ่งตั้งอยู่ใกล้กับสถานี
ไฟล์:MRT Phetkasem 48 station - Exit 1 elevator.jpg|ลิฟต์ทางออกที่ 1


### แผนผัง

### เวลาให้บริการ

## ศูนย์ซ่อมบำรุง
ศูนย์ซ่อมบำรุงรถไฟฟ้ามีพื้นที่ประมาณ 79 ไร่ มีโครงสร้างทางวิ่งยกระดับสำหรับรถไฟฟ้าเข้า–ออกศูนย์ฯ บริเวณปลายสถานีทั้งด้านตะวันตก และด้านตะวันออกของสถานีนี้ ประกอบด้วยศูนย์ควบคุมการเดินรถ, กลุ่มอาคารซ่อมบำรุง, อาคารสำหรับพนักงานขับ และรางทดสอบ อยู่บริเวณรอยต่อพื้นที่แขวงบางหว้า เขตภาษีเจริญ และแขวงบางขุนเทียน เขตจอมทอง  

ไฟล์:MRT Phetkasem 48 station - rails to the depot.jpg|รางรถไฟระหว่างสถานีกับศูนย์ซ่อมบำรุง
ไฟล์:MRT Phetkasem 48 station - Phetkasem road.jpg|รางจากศูนย์ซ่อมบำรุงเชื่อมต่อกับเส้นทางหลักบนถถนเพชรเกษมฝั่งหลักสอง


## สถานที่ใกล้เคียง
* คลองบางหว้า
* วัดจันทร์ประดิษฐาราม
* โรงเรียนวัดจันทร์ประดิษฐาราม
* โรงเรียนจันทร์ประดิษฐารามวิทยาคม

## รถโดยสารประจำทาง
thumb|ป้ายรถเมล์ฝั่งขาออกเมือง
* **ถนนเพชรเกษม** สาย 7 7ก 80 80ก 81 84 84ก 91 91ก 101 147 165 189 509 547
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## อ้างอิง

## แหล่งข้อมูลอื่น
* แผนที่จากเว็บไซต์บีอีเอ็ม

หมวดหมู่:สิ่งก่อสร้างตั้งแต่ พ.ศ. 2562
เพชรเกษม 48
เพชรเกษม 48
สถานีภาษีเจริญ

**สถานีภาษีเจริญ** (, รหัส BL36) เป็นโครงการสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนเพชรเกษม บริเวณหน้าศูนย์สรรพสินค้าซีคอนบางแค

## ที่ตั้ง
thumb|ศูนย์สรรพสินค้าซีคอนบางแค มองจากชานชาลาสถานีฝั่งหลักสอง
ถนนเพชรเกษม หน้าศูนย์สรรพสินค้าซีคอนบางแค และใกล้กับถนนเพชรเกษม

สถานีภาษีเจริญเป็นสถานีซึ่งตั้งอยู่ในเขตเศรษฐกิจที่สำคัญของย่านภาษีเจริญ โดยเฉพาะศูนย์สรรพสินค้าซีคอนบางแค และสถานที่อื่นๆ ที่สำคัญ เช่น สำนักงานเขตภาษีเจริญ, ศูนย์การเรียนปัญญาภิวัฒน์ เพชรเกษม, สถานีตำรวจนครบาลภาษีเจริญ ฯลฯ ซึ่งคาดว่าสถานีภาษีเจริญจะมีผู้โดยสารที่มาใช้บริการเป็นจำนวนมาก

## แผนผังสถานี

## รายละเอียดสถานี
#### สัญลักษณ์ของสถานี

ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

#### รูปแบบของสถานี
เป็นสถานียกระดับ เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)

#### ทางเข้า-ออกสถานี
* **1** ซอยเพชรเกษม 33/8, สถานีกาชาดที่ 11(วิเศษนิยม) (ลิฟต์)
* **2** ซอยเพชรเกษม 35, ท่าเรือเพชรเกษม 35, โรงพยาบาลเพชรเกษม 2, ศูนย์การค้าซีคอนบางแค (ทางเดินเชื่อม,บันไดเลื่อน)
* **3** ซอยเพชรเกษม 56 (ลิฟต์)
***4** ซอยเพชรเกษม 54, สำนักงานเขตภาษีเจริญ, สถานีตำรวจนครบาลภาษีเจริญ, ศูนย์การศึกษาปัญญาภิวัฒน์ เพชรเกษม 54 (บันไดเลื่อน)

#### การจัดพื้นที่ในตัวสถานี
แบ่งเป็น 2 ชั้น ประกอบด้วย
* **2** ชั้นชานชาลา
* **1** ชั้นออกบัตรโดยสาร


ไฟล์:MRT Phasi Charoen station - platform with the route information.jpg|thumb|ป้ายข้อมูลบริเวณชานชาลาฝั่งหลักสอง
ไฟล์:MRT Phasi Charoen station - hallway with signs.jpg|ชั้นจำหน่ายบัตรโดยสาร
ไฟล์:MRT Phasi Charoen station - Exit 1 with signs.jpg|ทางออกที่ 1
ไฟล์:MRT Phasi Charoen station - Exit 2 from the pedestrian path.jpg|ทางออกที่ 2
ไฟล์:MRT Phasi Charoen station - Seacon Bangkae skywalk.jpg|สะพานเชื่อมศูนย์การค้าฯ กับสถานีที่ทางออกที่ 2
ไฟล์:MRT Phasi Charoen station - Exit 3.jpg|ทางออกที่ 3
ไฟล์:MRT Phasi Charoen station - Exit 4.jpg|ทางออกที่ 4
ไฟล์:MRT Phasi Charoen station - Station exit and information signs.jpg|ป้ายข้อมูลสถานีในชั้นจำหน่ายบัตรโดยสาร
ไฟล์:ซีคอน บางแค เขตภาษีเจริญ กรุงเทพมหานคร Seacon Bangkhae,Phasi Charoen,Bangkok (2).jpg|ทางเชื่อมเข้าศูนย์สรรพสินค้าซีคอนบางแค


## เวลาให้บริการ

## รถโดยสารประจำทาง
thumb|ป้ายรถเมล์ฝั่งขาออกเมืองใกล้ทางออก 2
### ถนนเพชรเกษม
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

* **ถนนเพชรเกษม** สาย  7ก 80 80ก 81 84 84ก 91 91ก 101 147 165 189 509 547

## สถานที่สำคัญใกล้เคียง
* สถานีตำรวจนครบาลภาษีเจริญ (ภายในซอยเพชรเกษม 54)
* สำนักงานเขตภาษีเจริญ (ภายในซอยเพชรเกษม 54)
* ศูนย์การศึกษาปัญญาภิวัฒน์ เพชรเกษม 54
* ศูนย์การค้าซีคอนบางแค (ทางเชื่อม)
* โรงพยาบาลเพชรเกษม 2
* สถานีกาชาดที่ 11(วิเศษนิยม)

## อ้างอิง

หมวดหมู่:สิ่งก่อสร้างตั้งแต่ พ.ศ. 2562
ภาษีเจริญ
ภาษีเจริญ
สาคละ

**นครสาคละ** **เมืองสาคละ** หรือ **สาคล** () เคยเป็นนครหนึ่งของอินเดียโบราณ ซึ่งในปัจจุบันคือเมืองซิอัลโกต ตั้งอยู่ทางตอนเหนือของประเทศปากีสถาน ในแคว้นปัญจาบ นครนี้เคยเป็นเมืองหลวงของอาณาจักรมาทระและถูกทำลายในช่วงการทัพในอินเดียของอเล็กซานเดอร์มหาราชใน 326 ปีก่อน ค.ศ. ในศตวรรษที่ 2 ก่อน ค.ศ. พระเจ้ามิลินท์สถาปนาให้สาคละกลายเป็นเมืองหลวงของอาณาจักรอินโด-กรีก พระองค์เข้ารับศาสนาพุทธหลังโต้วาทีกับพระภิกษุสงฆ์อย่างกว้างขวาง ดังที่บันทึกไว้ใน *[[มิลินทปัญหา]]* ในรัชสมัยของพระองค์ สาคละกลายเป็นศูนย์กลางที่สำคัญของศาสนาพุทธ และเจริญรุ่งเรืองในฐานะศูนย์กลางการค้าที่สำคัญ

## อ้างอิง

หมวดหมู่:คำศัพท์ศาสนาพุทธ
หมวดหมู่:เมืองในประเทศปากีสถาน
สถานีบางแค

**สถานีบางแค** (, รหัส BL37)  เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล โดยสถานียกระดับเหนือเกาะกลางถนนเพชรเกษม บริเวณตลาดบางแค และซอยเพชรเกษม 62/4

## ที่ตั้ง
thumb|ถนนเพชรเกษม มองจากสถานี

ถนนเพชรเกษม ระหว่างซอยเพชรเกษม 62/3 กับซอยเพชรเกษม 62/4 (ฝั่งขาเข้า) และตลาดบางแค (ฝั่งขาออก) ในพื้นที่แขวงบางแคเหนือ เขตบางแค กรุงเทพมหานคร

## แผนผังสถานี

## รายละเอียดสถานี
#### สัญลักษณ์ของสถานี
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

#### รูปแบบของสถานี
เป็นสถานีลอยฟ้า เป็นชานชาลาแบบข้าง (Station with Side Platform)

#### ทางเข้า-ออกสถานี
ทางออก 2 และ 3 เป็นการปรับปรุงโครงสร้างสะพานลอยเดิมบางส่วน เนื่องจากมีร้านค้าบางส่วนของตลาดใช้พื้นที่บนทางเท้า

***1** ซอยเพชรเกษม 62/4, โรงเรียนราชวินิตประถมบางแค, โลตัส (ห้างสรรพสินค้า) สาขาบางแค, โรงเรียนภาษานุสรณ์บางแค (ลิฟต์)
***2** ซอยเพชรเกษม 62/3
***3** ซอยเพชรเกษม 39/1, ตลาดแสงฟ้า, วัดนิมมานรดี, ศูนย์พัฒนาการจัดสวัสดิการสังคมผู้สูงอายุบ้านบางแค
***4** ถนนบางแค, คอนโดมิเนียม ลุมพินีวิลล์ บางแค (ลิฟต์, บันไดเลื่อน)

#### การจัดพื้นที่ในตัวสถานี
แบ่งเป็น 2 ชั้น ประกอบด้วย
* **2** ชั้นชานชาลา
* **1** ชั้นออกบัตรโดยสาร

## เวลาให้บริการ

## รถโดยสารประจำทาง
* **ถนนเพชรเกษม** สาย 7 7ก 80 80ก 81 84 84ก 91 91ก 101 146 147 157 163 165 189 509 547
*  เส้นทางที่มีรถรองรับวีลแชร์
### ถนนเพชรเกษม
#### องค์การขนส่งมวลชนกรุงเทพ

#### รถเอกชน

## สถานที่สำคัญใกล้เคียง
* โรงเรียนราชวินิตประถมบางแค
* ตลาดบางแค
* ตลาดแสงฟ้า
*โลตัส บางแค
*วัดนิมมานรดี
*โรงเรียนวัดนิมมานรดี
*โรงเรียนภาษานุสรณ์บางแค
*ศูนย์พัฒนาการจัดสวัสดิการสังคมผู้สูงอายุบ้านบางแค
*บางแคคอนโดทาว์น

## ระเบียงภาพ

ไฟล์:MRT Bangkae station - station exit and information signs.jpg|thumb|ป้ายข้อมูลของสถานีบนชั้นจำหน่ายตั๋วโดยสาร
ไฟล์:MRT Bangkae station - platform.jpg|thumb|ชานชาลาสถานีฝั่งหลักสอง
ไฟล์:MRT Bangkae station - Exit 3.jpg|thumb|ทางออกที่ 3
[thumb|ชั้นจำหน่ายตั๋วโดยสาร
ไฟล์:Bangkhae Condotown.jpg|บางแคคอนโดทาว์น คอนโดมีเนียมเก่าแก่ ข้างคอนมีเนียมประกอบด้วยที่ดินผืนใหญ่ที่ถูกทิ้งร้างซึ่งติดกับสถานี
ไฟล์:MRT Bangkae station - view toward Lak Song station.jpg|เส้นทางระหว่างสถานีกับสถานีหลักสอง
</gallery>

== อ้างอิง ==





[หมวดหมู่:สิ่งก่อสร้างตั้งแต่ พ.ศ. 2562
บางแค
บางแค
เจ้าจอมมารดาอ่วม ในรัชกาลที่ 5

**เจ้าจอมมารดาอ่วม** ในพระบาทสมเด็จพระจุลจอมเกล้าเจ้าอยู่หัว เป็นพระปัยยิกา (ทวด) ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

## ประวัติ
เป็นธิดาของพระยาพิสณฑ์สมบัติบริบูรณ์ (เจ้าสัวยิ้ม พิศลยบุตร) อภิมหาเศรษฐีเจ้าของเรือกลไฟชื่อ "เจ้าพระยา" เดินทางระหว่าง กรุงเทพมหานคร - สิงคโปร์ ซึ่งเป็นเพียงลำเดียวในสมัยนั้น มารดาชื่อ "ปราง" (สกุลเดิม *"สมบัติศิริ"*) ท่านเกิดเมื่อวันที่ 10 เมษายน พ.ศ. 2399 มีน้องร่วมบิดามารดาเดียวกัน คือ

# หลวงสาทรราชายุกต์ (เจ้าสัวยม พิศลยบุตร)
# เจ้าจอมเอม (พิศลยบุตร) ใน ร.5
# เจ้าจอมช่วง (พิศลยบุตร) ใน ร.5  
# หม่อมลมุล (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
# หม่อมหุ่น (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
# หม่อมศรี (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์

เมื่อท่านมีอายุได้  17-18  ปี ขณะนั้นเป็นช่วงต้นรัชกาลที่ 5  บ้านของท่านอยู่ริมแม่น้ำเจ้าพระยา เมื่อกระบวนพยุหยาตราชลมารคผ่านเสด็จครั้งใด เจ้าจอมและน้องชายก็ดูหน้าต่างเพื่อชมพระบารมีเสมอ  มีอยู่ครั้งหนึ่งที่พระบาทสมเด็จพระจุลจอมเกล้าเจ้าอยู่หัวทรงเห็นพักตร์รูปร่างหน้าตาของเจ้าจอม  จึงทรงรับมาเป็นเจ้าจอมในพระองค์ท่านก็ได้ถวายตัวรับใช้พระบาทสมเด็จพระเจ้าอยู่หัวนับตั้งแต่นั้นมา

ท่านได้ประสูติกาลพระราชโอรสในพระบาทสมเด็จพระจุลจอมเกล้าเจ้าอยู่หัว คือ
* **[[พระเจ้าบรมวงศ์เธอ กรมพระจันทบุรีนฤนาถ|พระองค์เจ้าชายกิติยากรวรลักษณ์]]** พระราชโอรสองค์ที่ 12 ในพระบาทสมเด็จพระจุลจอมเกล้าเจ้าอยู่หัว ประสูติเมื่อวันจันทร์ เดือน 7 ปีจอ ตรงกับวันที่ 8 มิถุนายน พ.ศ. 2417 ในพระบรมมหาราชวัง ต่อมาเป็น*"กรมพระจันทบุรีนฤนาถ"* ทรงเป็นต้นราชสกุลกิติยากร

เจ้าจอมมารดาอ่วมมีสุขภาพที่ไม่แข็งแรง  เจ็บป่วยเรื่อยมาหลังจากประสูติพระราชโอรส และในที่สุดท่านก็ถึงแก่อนิจกรรมเมื่อวันที่ 26 เมษายน พ.ศ. 2434

## ลำดับสาแหรก



## อ้างอิง

* 

* 

หมวดหมู่:พระภรรยาในรัชกาลที่ 5
อ่วม พิศลยบุตร
สถานีบางอ้อ

[thumb|[สัปปายะสภาสถานมองจากชานชาลาสถานี]]

**สถานีบางอ้อ** (, รหัส BL08) เป็นสถานีรถไฟฟ้าแบบยกระดับ ในเส้นทาง รถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนจรัญสนิทวงศ์ บริเวณซอยจรัญสนิทวงศ์ 88 ในพื้นที่แขวงบางอ้อ เขตบางพลัด กรุงเทพมหานคร สถานีบางอ้อเป็นสถานีสุดท้ายของฝั่งธนบุรี ก่อนจะข้ามแม่น้ำเจ้าพระยาเข้าสู่ฝั่งพระนครที่สถานีบางโพ ในทางกลับกัน สำหรับรถไฟปลายทางสถานีท่าพระ สถานีบางอ้อเป็นสถานีแรกของฝั่งธนบุรีหลังจากรถไฟข้ามแม่น้ำเจ้าพระยามาแล้ว

สถานีบางอ้อเปิดให้บริการครั้งแรกในวันที่ 4 ธันวาคม พ.ศ. 2562 ในฐานะสถานีทดลองระบบ โดยให้บริการในช่วงเวลา 10:00 ถึง 16:00 น. ต่อมาจึงได้ขยายเวลาให้บริการเป็น 06:00 ถึง 24:00 ในวันที่ 15 กุมภาพันธ์ พ.ศ. 2563

## ที่ตั้ง
ถนนจรัญสนิทวงศ์บริเวณซอยจรัญสนิทวงศ์ 88 ในพื้นที่แขวงบางอ้อ เขตบางพลัด กรุงเทพมหานคร ตัวสถานีตั้งอยู่ใกล้กับโรงพยาบาลยันฮี

## แผนผังสถานี

## รายละเอียดสถานี
#### สัญลักษณ์ของสถานี
thumb|ชั้นจำหน่ายบัตรโดยสาร
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ชานชาลาแต่ละฝั่งมีจอโทรทัศน์บอกเวลารอรถไฟและปลายทางของแต่ละฝั่ง ส่วนหลังคาใช้สีเทาเพื่อสื่อว่าเป็นสถานีรายทาง และหลังคาส่วนเหนือรางรถไฟช่วงกลางสถานีเป็นหลังคากระจก ทำให้ในเวลากลางวันชั้นชานชาลาจะมีความโปร่งและสว่างเนื่องจากแสงแดงสามารถส่องลงมายังพื้นชานชาลาได้

#### รูปแบบของสถานี

ไฟล์:MRT Bang O - Platform Tao Poon side toward Bang Plad station.jpg|ชานชาลาสถานี
ไฟล์:MRT Bang O - Platform Tao Poon side emergency exit.jpg|ทางออกฉุกเฉินจากชานชาลา
ไฟล์:MRT Bang O - Train approaching platform - Tao Poon side.jpg|ชานชาลาขณะรถไฟกำลังทำขบวนเข้าสถานี

เป็นสถานีลอยฟ้า เป็นชานชาลาแบบข้าง (Station with Side Platform)

#### ทางเข้า-ออกสถานี

ไฟล์:MRT Bang O - Exit 1.jpg|ทางออก 1
ไฟล์:MRT Bang O - Exit 1 Lift.jpg|ลิฟต์บริเวณทางออก 1
ไฟล์:MRT Bang O - Exit 2.jpg|ทางออก 2
ไฟล์:MRT Bang O - Exit 3.jpg|ทางออก 3
ไฟล์:MRT Bang O - Exit 4 with Soi Charan Sanit Wong 88 sign.jpg|ทางออก 4 บริเวณซอยจรัญสนิทวงศ์ 88


#### การจัดพื้นที่ในตัวสถานี
แบ่งเป็น 3 ชั้น ประกอบด้วย
***3** ชั้นชานชาลา (Platform level)
***2** ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
***1** ชั้นระดับถนน (Ground level)

#### ข้อมูลการให้บริการ
##### ความถี่ขบวนรถ
ช่วงทดลองให้บริการรถไฟมีความถี่ 8-10 นาทีต่อขบวน

## เวลาให้บริการ

## รถโดยสารประจำทาง
*  เส้นทางที่มีรถรองรับวีลแชร์

#### รถเอกชน

* **ถนนจรัญสนิทวงศ์ :** สาย 18 110 203 2-22(175) 4-49(170)  กะป๊อเขียว MRT บางอ้อ - ชัยพฤกษ์ (ปัจจุบันกะป๊อไปไม่ถึงสายใต้ใหม่แล้ว)
* **ถนนบางกรวย :** กะป๊อเขียว วัดจันทบางกรวย - ใต้สะพานกรุงธน สองแถว 1010 บางกรวย - วัดปากน้ำ สองแถวเขียว มจพ - โลตัสนครอินทร์ (รถจะเขียนว่า”พระคุณพ่อพระคุณแม่”) รถสองแถวสีส้ม 6162 วัดชลอ - ท่าน้ำนนท์ 

## อ้างอิง

บางอ้อ
บางอ้อ
หมวดหมู่:สิ่งก่อสร้างตั้งแต่ พ.ศ. 2562
เขื่อนกิ่วคอหมา

**เขื่อนกิ่วคอหมา** เป็นเขื่อนในประเทศไทย ตั้งอยู่เพื่อเก็บกักน้ำลุ่มแม่น้ำวัง ตั้งอยู่ที่ ตำบลปงดอน อำเภอแจ้ห่ม จังหวัดลำปาง

## ประวัติ
ในปี พ.ศ. 2510 กรมชลประทานได้ว่าจ้างบริษัทที่ปรึกษา (ECI) ทำการศึกษาจัดทำแผนแม่บท (Master Plan) ของลุ่มแม่น้ำวังขึ้น จากผลการศึกษา สรุปได้ว่าการพัฒนาลุ่มแม่น้ำวัง เพื่อให้ได้ผลสมบูรณ์  จะต้องสร้างเขื่อนเก็บกักน้ำปิดกั้นแม่น้ำวังรวม 2 แห่ง คือ เขื่อนกิ่วคอหมา อำเภอแจ้ห่ม และเขื่อนกิ่วลม ในเขตอำเภอเมืองลำปาง โดยมีหลักที่จะเก็บน้ำในฤดูฝน ที่ในลุ่มแม่น้ำวังมีปริมาณน้ำมากเกินความจำเป็นของเกษตรกร เพื่อบรรเทาอุทกภัย และเก็บกักน้ำไว้ใช้ในฤดูแล้ง ซึ่งเขื่อนกิ่วลมก็ได้ดำเนินการก่อสร้างเสร็จสิ้นเรียบร้อยแล้วตั้งแต่ปี พ.ศ. 2515 แต่เนื่องจากข้อจำกัดทางสภาพภูมิประเทศ รวมทั้งปัญหาเรื่องผลกระทบต่อพื้นที่ทำการกินของราษฏร เขื่อนกิ่วลมจึงสามารถเก็บกักน้ำได้เพียง 112 ล้านลูกบาศก์เมตร หรือประมาณร้อยละ 19 ของปริมาณน้ำไหลลงอ่างฯ ในเกณฑ์เฉลี่ยทั้งปี ทำให้มีน้ำไหลล้นอ่างเป็นปริมาณมาก ในช่วงฤดูฝนของทุกปี 

ด้วยสาเหตุดังกล่าวจึงมีความจำเป็นจะต้องหาแหล่งเก็บกักน้ำแห่งใหม่ เพื่อสนองความต้องการใช้น้ำด้านต่าง ๆ ในเขตจังหวัดลำปางที่กำลังทวีขึ้น กรมชลประทานจึงได้พิจารณาศึกษาความเหมาะสมและผลกระทบต่อสิ่งแวดล้อมในการพัฒนาโครงการกิ่วคอหมา ซึ่งเป็นโครงการก่อสร้างเขื่อนเก็บกักน้ำที่อยู่ตอนบนของเขื่อนกิ่วลม โดยดำเนินการเสร็จเมื่อ พ.ศ. 2541  คณะรัฐมนตรีได้มีมติเมื่อวันที่ 18 พฤศจิกายน 2546 อนุมัติให้เริ่มดำเนินการก่อสร้างโครงการกิ่วคอหมา มีแผนการดำเนินงานปี พ.ศ. 2548 - 2553 วงเงินงบประมาณทั้งสิ้น 3,670.05 ล้านบาท โดยในปี พ.ศ. 2547 ให้เริ่มดำเนินการเตรียมความพร้อมของโครงการฯ  แล้วเสร็จและสามารถกักเก็บน้ำได้ในปี 2551 ส่วนระบบท่อส่งน้ำ อยู่ในระหว่างการดำเนินงาน คาดว่าจะแล้วเสร็จในปี 2557

## วัตถุประสงค์ของโครงการ
#เพื่อเป็นแหล่งน้ำสำหรับการเกษตรกรรม ทั้งในฤดูฝนและฤดูแล้ง สำหรับโครงการแม่วังและกิ่วลมเดิม รวมทั้งขยายพื้นที่ส่งน้ำในเขตอำเภอแจ้ห่ม และพื้นที่กิ่วลมส่วนขยาย (กิ่วลม III) ด้านตะวันตกของน้ำแม่วัง เพิ่มขึ้นอีกประมาณ 90,000ไร่
#เพื่อเป็นแหล่งน้ำสำหรับอุปโภค-บริโภค ในเขตอำเภอแจ้ห่ม อำเภอเกาะคา และอำเภอเมือง จังหวัดลำปาง
#เพื่อเป็นแหล่งน้ำสำหรับการอุตสาหกรรม ทั้งในปัจจุบันและอนาคตในเขตพื้นที่ดังกล่าว
#เพื่อส่งเสริมการประมงน้ำจืด โดยใช้อ่างเก็บน้ำฯเป็นแหล่งเพาะและขยายพันธุ์ปลา ซึ่งจะเป็นการเพิ่มแหล่งอาหารโปรตีนสำคัญให้แก่ราษฎรในบริเวณเขตใกล้เคียง
#เพื่อช่วยลดอุทกภัยบริเวณพื้นที่ด้านท้ายเขื่อนโดยเฉพาะอย่างยิ่งในเขตอำเภอเมืองลำปาง
#เพื่อสำรองปริมาณน้ำใฃ้ในกิจกรรมของโรงไฟฟ้าแม่เมาะบางส่วน
#เพื่อเป็นสถานที่พักผ่อนหย่อนใจ และเป็นแหล่งท่องเที่ยวแห่งใหม่ของจังหวัดลำปางในอนาคต

## ลักษณะโครงการ
เป็นโครงการประเภทอ่างเก็บน้ำ ตัวเขื่อนเป็นเขื่อนดินสูง 43.5 เมตร ยาว 500 เมตร สันเขื่อนกว้าง 8 ม. สามารถกักเก็บน้ำได้ 170 ล้านลูกบาศก์เมตร พื้นที่รับน้ำฝน (watershed area) 1,275.00  ตร.กม. ปริมาณฝนตกเฉลี่ยทั้งปี 1,039.00  มม./ปี ปริมาณน้ำไหลลงอ่างโดยเฉลี่ยรายปี (Annual runoff) 265.00 ล้านลูกบาศก์เมตร

กิ่วคอหมา
หมวดหมู่:สิ่งก่อสร้างในอำเภอแจ้ห่ม
ฮิโตคาเงะ

**ฮิโตคาเงะ** () หรือชื่อภาษาอังกฤษคือ **ชาร์แมนเดอร์** () เป็นสายพันธุ์โปเกมอนในแฟรนไชส์*[[โปเกมอน]]*ของนินเทนโดและเกมฟรีก สร้างโดยเค็ง ซูงิโมริ ปรากฏครั้งแรกในเกมโปเกมอน เรดและบลู และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ปลายหางของฮิโตคาเงะเป็นเปลวไฟ ขนาดของเปลวไฟบ่งบอกสุขภาพร่างกายและอารมณ์ของแต่ละตัว

ฮิโตคาเงะเป็นหนึ่งในโปเกมอนดั้งเดิม 151 สายพันธุ์ และเป็นโปเกมอนเริ่มต้นซึ่งผู้เล่นสามารถเลือกได้ในตอนต้นของโปเกมอนภาคเรดและบลู และภาคทำใหม่ โปเกมอน ไฟร์เรดและลีฟกรีน ในอะนิเมะ ซาโตชิได้ฮิโตคาเงะมาในช่วงแรกของซีรีส์ และกลายเป็นหนึ่งในโปเกมอนที่ถูกใช้มากที่สุด ในมังงะชุด*[[โปเกมอนสเปเชียล]]* บลูได้รับฮิโตคาเงะจากศาสตราจารย์ออคิดส์ ปู่ของเขา ตั้งแต่ปรากฏในซีรีส์โปเกมอน ฮิโตคาเงะได้รับการตอบรับที่ดี

ฮิโตคาเงะวิวัฒนาการเป็นลิซาโดะ ซึ่งจะวิวัฒนาการเป็นลิซาดงต่อไป

## แหล่งข้อมูลอื่น
* [ฮิโตคาเงะ ใน bulbagarden วิกิโปเกมอน](http://bulbapedia.bulbagarden.net/wiki/Charmander_(Pok%C3%A9mon))

หมวดหมู่:สายพันธุ์โปเกมอน
หมวดหมู่:โปเกมอนประเภทไฟ
หมวดหมู่:โปเกมอนเริ่มต้น
หมวดหมู่:สัตว์เลื้อยคลานในบันเทิงคดี
หมวดหมู่:ตัวละครที่เป็นกิ้งก่า
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครที่สร้างโดยเค็ง ซูงิโมริ
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
บิกแซม

**MA-08 บิกแซม** (ญี่ปุ่น:*ビグ・ザム*  ;อังกฤษ:Big Zam) เป็นโมบิลอาเมอร์ของอาณาจักรซีอ้อนซึ่งมีบทบาทสำคัญในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ

## เนื้อเรื่อง
บิกแซมเป็นโมบิลอาเมอร์ที่มีขนาดใหญ่และทรงพลังที่สุดซึ่งอาณาจักรซีอ้อนสร้างในช่วงสงครามหนึ่งปี อาวุธหลักของบิกแซมประกอบด้วยปืนใหญ่มหาอนุภาคซึ่งมีพลังทำลายมากจนสามารถทำลายยานรบขนาดใหญ่ได้ในครั้งเดียวและติดตั้งปืนอนุภาคต่อต้านอากาศยานไว้รอบๆตัวรวม28กระบอก กงเล็บที่เท้าทั้งสองของบิ๊กแซมสามารถยิงออกไปเป็นมิสไซล์ได้ บิกแซมยังมี Iฟิลด์บาเรียซึ่งสามารถสะท้อนลำแสงของอาวุธบีมที่ยิงใส่บิกแซมได้รอบตัว เนื่องจากระบบของบิกแซมต้องใช้พลังงานมาก บิกแซมจึงติดตั้งเตาปฏิกรณ์ไมนอฟสกี้ไว้ถึงสี่เครื่องรวมกำลังถึง 140000 กิโลวัตต์ แต่เนื่องจากไม่สามารถระบายความร้อนได้ดีพอ บิกแซมจึงสามารถปฏิบัติการได้เพียง 20 นาทีเท่านั้น

บิกแซมปรากฏตัวในตอนที่36ของโมบิลสูทกันดั้ม โดยโดซูล ซาบี้ได้ใช้บิกแซมในการต่อสู้กับกองทัพของสหพันธโลกที่ปราการอวกาศ โซโลมอน ด้วยพลังของบิกแซม โดซูลได้ทำลายกองกำลังของสหพันธไปมากมาย รวมถึงยานธงไททันภายใต้การบัญชาการของพลเอกทิอันม์ จนกระทั่งถูกกันดั้มของอามุโร่ เรย์ทำลายโดยการเข้าโจมตีในระยะประชิด

## รูปแบบอื่นๆ
### MA-09 บิกแซมรุ่นผลิตจำนวนมาก
รุ่นผลิตจำนวนมากของบิกแซมซึ่งพัฒนาให้ใช้งานบนโลกได้ดีกว่าเดิมเพื่อใช้ในการโจมตีศูนย์บัญชาการหลักของสหพันธที่จาบุโร บิกแซมรุ่นผลิตจำนวนมากนี้มีขนาดเล็กกว่ารุ่นต้นแบบมากและใช้เกราะฉาบบีมโค้ตติ้งแทนIฟิลด์บาเรียร์เพื่อลดค่าใช้จ่าย บิกแซมรุ่นผลิตจำนวนมากปรากฏตัวครั้งแรกในวิดีโอเกม *เอสดีกันดั้มจีเจเนเรชัน* ออกแบบโดยจุนยะ อิชิงาคิ

## อ้างอิง

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
CW

**CW** อาจหมายถึง
* ซียูไรเตอร์ โปรแกรมประมวลคำ
* สถานีโทรทัศน์ซีดับเบิลยู สถานีโทรทัศน์ในสหรัฐอเมริกา
* สงครามเย็น ย่อว่า CW จากคำว่า Cold War
* CW (นิตยสาร) นิตยสารโดยเซ็นทรัลพัฒนา
* เซ็นทรัลเวิลด์ ศูนย์การค้าที่ใหญ่ที่สุดในประเทศไทย ดำเนินการโดยเซ็นทรัลพัฒนา
สถานีช้างเอราวัณ

**สถานีช้างเอราวัณ** (; รหัส: E17) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทในพื้นที่อำเภอเมืองสมุทรปราการ จังหวัดสมุทรปราการ ตัวสถานีอยู่บริเวณสำนักงานเขตพื้นที่การศึกษาประถมศึกษาสมุทรปราการเขต 1 ใกล้กับพิพิธภัณฑ์ช้างเอราวัณ อันเป็นช่วงปลายของจุดสูงสุดของโครงการที่ความสูง 28 เมตร เปิดให้บริการเมื่อวันที่ 6 ธันวาคม พ.ศ. 2561

## ที่ตั้ง
ถนนสุขุมวิท บริเวณซอยสุขุมวิท ซอย 7 (อุดมเดช) ด้านทิศใต้ของสามแยกจุดบรรจบถนนทางรถไฟสายเก่าและทางแยกต่างระดับสุขุมวิท ถนนกาญจนาภิเษก ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ

เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า **สถานีพิพิธภัณฑ์ช้างเอราวัณ** ตามชื่อของพิพิธภัณฑ์ช้างเอราวัณอันเป็นสัญลักษณ์เด่นของพื้นที่ตั้งสถานี ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น **สถานีเอราวัณ** เพื่อให้ชื่อสถานีมีความเหมาะสม ซึ่งต่อมาบีทีเอสซีและกรุงเทพมหานคร ได้ดำเนินการแก้ไขชื่อสถานีอีกครั้งเป็น **สถานีช้างเอราวัณ** ในปัจจุบัน

## แผนผังของสถานี

## รูปแบบของสถานี
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

## ทางเข้า-ออก
***1** ซอยสุขุมวิท ซอย 7 (อุดมเดช), พิพิธภัณฑ์ช้างเอราวัณ, สหกรณ์ออมทรัพย์ครูสมุทรปราการ จำกัด
***2** สำนักงานพระพุทธศาสนาจังหวัดสมุทรปราการ, สำนักงานศึกษาธิการจังหวัดสมุทรปราการ, สำนักงานเขตพื้นที่การศึกษาประถมศึกษาสมุทรปราการ เขต 1
***3** ซอยสุขุมวิท ซอย 13 (โรงนมตรามะลิ), โรงงานนมตรามะลิ, โรงเรียนพร้านีลวัชระ (บันไดเลื่อน)
***4** เดอะ ทรัสต์ คอนโด แอท บีทีเอส เอราวัณ, อู่สากลการาจ, เจริญ มอเตอร์แอร์ (บันไดเลื่อน)
***5** ซอยสุขุมวิท ซอย 11 (ลิฟต์)
***6** ซอยสุขุมวิท ซอย 2 (ลิฟต์)

จุดรวมพล อยู่ที่ ทางออก 2 บริเวณห้างหุ้นส่วนจำกัด เอส.บี. เรดิเอเตอร์ เซอร์วิส และ ทางออก 4 บริเวณเดอะ ทรัสต์ คอนโด แอท บีทีเอส เอราวัณ

## สิ่งอำนวยความสะดวก
* ลิฟต์ และสิ่งอำนวยความสะดวกสำหรับผู้พิการ

## เวลาให้บริการ

## สัญลักษณ์ของสถานี
เดิมกำหนดให้ใช้สัญลักษณ์เป็นรูปช้างสามเศียร สื่อถึงสถานที่สำคัญใกล้บริเวณสถานี คือพิพิธภัณฑ์ช้างเอราวัณ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก

## รถโดยสารประจำทาง
### ถนนสุขุมวิท
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

#### รถชานเมือง และรถหมวด 4

* ถนนสุขุมวิท รถขสมก. สาย 25 102 142 508 511 536  รถเอกชน สาย 365 1141

## สถานที่สำคัญใกล้เคียง
* พิพิธภัณฑ์ช้างเอราวัณ
* องค์การบริหารส่วนตำบลบางด้วน
* วัดบางด้วนใน
* วัดไตรสามัคคี และโรงเรียนวัดไตรสามัคคี
*สำนักงานพระพุทธศาสนาจังหวัดสมุทรปราการ
*สำนักงานศึกษาธิการจังหวัดสมุทรปราการ
*สำนักงานเขตพื้นที่การศึกษาประถมศึกษาสมุทรปราการ เขต 1
*โรงเรียนพร้านีลวัชระ

## อ้างอิง

ช้างเอราวัณ
ช้างเอราวัณ
หมวดหมู่:สิ่งก่อสร้างตั้งแต่ พ.ศ. 2561
หม่องก็อก

**วั่งเจี่ยว** () หรือสำเนียงกวางตุ้งว่า **หม่องก็อก** (; ) เป็นพื้นที่ในเกาลูน ฮ่องกง 

หม่องก็อกเป็นหนึ่งในย่านการค้าหลักในฮ่องกงที่มีอาคารผสมผสานระหว่างแบบเก่าและใหม่ โดยมีภัตตาคารและร้านค้าอยู่ชั้นล่าง และย่านเชิงพาณิชย์หรือที่อยู่อาศัยอยู่ชั้นบน พื้นที่นี้ถูกกล่าวถึง และพรรณาในภาพยนตร์เป็นย่านที่พวกอั้งยี่เปิดบาร์, ไนต์คลับ และอาบอบนวด โดยมีความหนาแน่นประชากรสูงมากที่ 130,000 คนต่อตารางกิโลเมตร *[[กินเนสบุ๊ก]]* ได้บันทึกเป็นย่านที่มีผู้คนชุกชุมมากที่สุดในโลก

## ชื่อ
ก่อน พ.ศ. 2473 บริเวณนี้มีชื่อว่า **Mong Kok Tsui** (芒角嘴) ชื่อในอักษรโรมันปัจจุบันเป็นการทับศัพท์จากภาษาจีนเก่าของคำว่า 望角 (; ), หรือ 芒角 (; ) ซึ่งตั้งชื่อมาจากในอดีตตอนที่ยังเป็นภูมิภาคชายฝั่ง เคยมีเฟิร์นอุดมสมบูรณ์ในบริเวณนี้ ส่วนชื่อภาษาจีนในปัจจุบัน "旺角" (; ) หมายถึง "มุมที่อุดมสมบูรณ์" หรือ "มุม (ที่มีคน) ชุกชุม" แต่ชื่อในอักษรโรมันยังคงเหมือนเดิม

## การประท้วง พ.ศ. 2557
หม่องก็อกเป็นหนึ่งในสถานที่หลักของการประท้วงในฮ่องกง พ.ศ. 2557 ธนาคาร, ร้านอัญมณี และร้านขายเสื้อต้องปิดร้านจากการประท้วงของผู้สนับสนุนประชาธิปไตย

## สถานที่สำคัญ
สถานที่ในย่านหม่องก็อกที่สำคัญ เช่น 

*ตลาดสำหรับสุภาพสตรี 
*ตลาดปลาทอง
*ตลาดนก
*ตลาดดอกไม้

## อ้างอิง

## แหล่งข้อมูลอื่น

* 
* 

หมวดหมู่:ฮ่องกง
โกโลอานี

thumb|right|300px|แผนที่แสดงเกาะโกโลอานี ซึ่งปัจจุบันเชื่อมต่อกับเกาะไทปาด้วยพื้นที่ที่ถมขึ้นมาใหม่

**โกโลอานี** (; ) เป็นพื้นที่ทางตอนใต้ของเขตบริหารพิเศษมาเก๊า สาธารณรัฐประชาชนจีน

## ภูมิศาสตร์
โกโลอานีมีพื้นที่ 8.07 ตารางกิโลเมตร โดยห่างจากคาบสมุทรมาเก๊าเป็นระยะทาง 5.6 กิโลเมตร ปัจจุบันโกโลอานีกับไตปา ซึ่งเป็นเกาะทางเหนือขึ้นไปเล็กน้อย ได้กลายเป็นพื้นที่เดียวกัน เพราะมีการถมทะเลระหว่างกลางให้กลายเป็นแผ่นดิน โดยบริเวณที่ถมขึ้นมาใหม่นี้เรียกว่า "โคไท"

## โกโลอานีในวัฒนธรรมสมัยนิยม
โกโลอานีเป็นสถานที่ที่ใช้ถ่ายทำฉากตอนจบของละครโทรทัศน์เกาหลีใต้เรื่องเจ้าหญิงวุ่นวายกับเจ้าชายเย็นชา โดยได้ถ่ายทำตามสถานที่ต่างๆบนเกาะ เช่น โบสถ์เซาฟรันซิสกู ซาเวียร์ เป็นต้น

หมวดหมู่:เกาะในประเทศจีน
หมวดหมู่:อดีตอาณานิคมของโปรตุเกส
มหาวิทยาลัยโอคลาโฮมาสเตต

thumb|อาคารสติวเดนท์ยูเนี่ยนในวิทยาเขตเมืองสทิลวอเทอร์

**มหาวิทยาลัยโอคลาโฮมาสเตต** () เป็นมหาวิทยาลัยรัฐตั้งอยู่ที่เมืองสทิลวอเทอร์ ในรัฐโอคลาโฮมา สหรัฐอเมริกา ก่อตั้งในปี พ.ศ. 2433 (ค.ศ. 1890) เดิมใช้ชื่อว่าโอคลาโฮมาเอเอนด์เอ็มคอลเลจ (Oklahoma A&M College) และได้เปลี่ยนเป็นมหาวิทยาลัยโอคลาโฮมาสเตต หรือ Oklahoma State University ในปี พ.ศ. 2500 (ค.ศ. 1957) โดยมีนักศึกษาประมาณ 23,307 คน (พ.ศ. 2553) นอกจากวิทยาเขตหลักในสทิลวอเทอร์ มหาวิทยาลัยมีวิทยาเขตอยู่ในเมือง โอคลาโฮมาซิตี โอกมัลกี และ ทัลซา

## ศิษย์เก่าที่มีชื่อเสียง
* ที. บูน พิกเกนส์ (T. Boone Pickens) มหาเศรษฐีธุรกิจน้ำมัน
* โทนี แอลเลน (Tony Allen) นักบาสเกตบอลเอ็นบีเอ
* ริกกี ฟาวเลอร์ (Rickie Fowloer) นักกอล์ฟพีจีเอ

### ชาวไทย
* ศาสตราจารย์ ดร.พงษ์ศักดิ์ อังกสิทธิ์ อธิการบดีมหาวิทยาลัยเชียงใหม่
* ศาสตราจารย์ ดร.ธีรวุฒิ บุณยโสภณ อธิการบดีมหาวิทยาลัยเทคโนโลยีพระจอมเกล้าพระนครเหนือ
* รองศาสตราจารย์ ดร.เทพ พงษ์พานิช อธิการบดีมหาวิทยาลัยแม่โจ้
* ดร.สุกิจ นิตินัย อธิการบดี มหาวิทยาลัยเทคโนโลยีราชมงคลกรุงเทพ
* รุ่งเรือง อิศรางกูร ณ อยุธยา อดีตรัฐมนตรีช่วยว่าการกระทรวงเกษตรและสหกรณ์

## อ้างอิง

## แหล่งข้อมูลอื่น
* เว็บไซต์มหาวิทยาลัยโอคลาโฮมาสเตต

อโคลาโฮมา
ลกเจ๊ก

**ลกเจ๊ก** (ค.ศ. 188–219) มีชื่อในภาษาจีนกลางว่า **ลู่ จี** () ชื่อรอง **กงจี้** () เป็นขุนนางและบัณฑิตผู้รับใช้ขุนศึกซุนกวนในช่วงปลายยุคราชวงศ์ฮั่นตะวันออกของจีน ลกเจ๊กยังเป็นหนึ่งในยี่จับสี่เห่าหรือยี่สิบสี่ยอดกตัญญู

## ประวัติ
ลกเจ๊กเป็นชาวอำเภออู๋ (吳縣 *อู๋เซี่ยน*) เมืองง่อกุ๋น (吳郡 *อู๋จฺวิ้น*) ซึ่งปัจจุบันอยู่ในนครซูโจว มณฑลเจียงซู บิดาของลกเจ๊กคือลู่ คาง (陸康) รับราชการเป็นเจ้าเมืองของเมืองโลกั๋ง ( *หลูเจียงจฺวิ้น*) ในช่วงปลายราชวงศ์ฮั่นตะวันออก ลกเจ๊กเกิดในตระกูลลก (陸 *ลู่*) ที่เป็นหนึ่งในสี่ตระกูลทรงอิทธิพลที่สุดในเมืองง่อกุ๋น และยังเป็นหนึ่งในสี่ตระกูลทรงอิทธิพลที่สุดในภูมิภาคกังตั๋ง (江東 *เจียงตง*)

เมื่อลกเจ๊กอายุ 6 ปี (ตามการนับอายุแบบเอเชียตะวันออก) บิดาของลกเจ๊กพาลกเจ๊กไปเมืองกิวกั๋ง ( *จิ่วเจียงจฺวิ้น*) เพื่อเยี่ยมอ้วนสุด อ้วนสุดนำส้มจีนมาเลี้ยงแขก ลกเจ๊กแอบหยิบส้มสามลูกซ่อนไว้ในแขนเสื้อ เมื่อลกเจ๊กและบิดาเตรียมจะออกไป ส้มก็กลิ้งออกมาจากแขนเสื้อของลกเจ๊ก อ้วนสุดพูดว่า "คุณชายลก เจ้ามาในฐานะแขก เหตุใดเจ้าจึงซ่อนส้มไว้" ลกเจ๊กคุกเข่าและตอบว่า "ข้าพเจ้าอยากนำส้มกลับบ้านไปให้มารดา" อ้วนสุดรู้สึกประทับใจการกระทำนี้ของลกเจ๊กอย่างมาก เหตุการณ์นี้เป็นหนึ่งใน 24 เรื่องเล่าเกี่ยวกับความกตัญญูในตำราลัทธิขงจื๊อชื่อ*[[ยี่จับสี่เห่า]]*หรือ*ยี่สิบสี่ยอดกตัญญู*

## ในนิยาย''สามก๊ก''

ลกเจ๊กปรากฏในช่วงสั้น ๆ ในนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (ซานกั๋วเหยี่ยนอี้) ตอนที่ 43 ลกเจ๊กเป็นหนึ่งในบัณฑิตง่อที่โต้วาทีกับจูกัดเหลียงในเรื่องการตัดสินใจของซุนกวนที่จะเป็นพันธมิตรกับเล่าปี่ในการต้านโจโฉก่อนหน้ายุทธการที่เซ็กเพ็ก ลกเจ๊กแย้งว่า 

"อันโจโฉนี้มาทว่าทำหยาบช้า แอบรับสั่งพระเจ้าเหี้ยนเต้เที่ยวปราบปรามบ้านเมืองทั้งปวงให้แผ่นดินเดือนร้อนก็จริง แต่ว่าโจโฉนี้เปนเชื้อสายของโจฉำผู้เปนอุปราชมาแต่แผ่นดินก่อน อันเล่าปี่นี้ว่าเปนเชื้อกษัตริย์กระเสนกระสายพระเจ้าเหี้ยนเต้นั้นเราไม่รู้ แจ้งแต่ว่าตระกูลของเล่าปี่นั้นเปนคนอนาถา ตัวเล่าปี่เล่าก็เปนแต่คนทอเสื่อขาย ควรหรือจะมาองค์อาจไม่คิดเจียมตัว แลจะต่อสู้โจโฉนั้นเราไม่เห็นด้วย"

จูกัดเหลียงตอบว่า 

"ท่านนี้หรือชื่อว่าลกเจ๊ก เมื่อยังเปนเด็กอยู่นั้นลักส้มเขาเอาไปให้แก่มารดา นั่งลงเถิดเราจะเจรจาด้วย ซึ่งท่านนับถือโจโฉว่าเปนเชื้อสายของโจฉำก็จริง แต่โจฉำนั้นเปนคนกตัญญูสัตย์ซื่อต่อเจ้าปรากฎมาแต่ก่อน อันโจโฉนี้เปนคนเสียชาติเสียตระกูล มิได้ประพฤติตามประเพณีปู่ย่าตายาย ทำให้ผิดจากตระกูลของตัว ซึ่งจะนับถือว่าดีนั้นก็แต่คนพาลเหมือนหนึ่งท่าน อันเล่าปี่นายเรานั้น ก็เปนเชื้อสายพระเจ้าเหี้ยนเต้ ๆ ก็ทำนุบำรุงให้ยศฐานาศักดิ์ คนทั้งปวงก็รู้อยู่ เหตุไฉนท่านจึงว่าเปนคนอนาถา ถึงมาทว่าเปนคนทอเสื่อขายเกือกก็ดี อันนี้ประเพณีเปนที่ทำมาหากินจะอับอายเปนกะไรนักหนา ฝ่ายพระเจ้าฮั่นโกโจนั้นเล่าก็มิใช่เปนเชื้อพระวงศ์มา แต่ก่อนก็เปนแต่พันนายบ้าน แต่กอปไปด้วยความเพียรก็ได้เปนกษัตริย์อันใหญ่ จึงได้สืบพระราชวงศ์เสวยราชสมบัติมาตราบเท่าทุกวันนี้ ท่านจะมาประมาทเล่าปี่นายเรานั้นหาควรไม่ ตัวท่านเปนเด็กยังมิสิ้นกลิ่นน้ำนม จะมาอวดรู้กว่าผู้ใหญ่นั้นอย่าเจรจาสืบไปเลย"

ลกเจ๊กได้ฟังก็เงียบไป

## ดูเพิ่ม
* รายชื่อบุคคลในยุคสามก๊ก
* *[[ยี่จับสี่เห่า]]*

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:ข้าราชการของซุนกวน
หมวดหมู่:ยี่จับสี่เห่า
UTC−12:00

**UTC−12** เป็นเขตเวลาที่เวลาท้องถิ่นช้ากว่าเวลาสากลเชิงพิกัด 12 ชั่วโมง มีพิกัดลองจิจูดตั้งแต่ 180°W จนถึง 172°30′W ไม่มีเขตที่อยู่อาศัยใดที่ตั้งอยู่ในเขตเวลานี้ มีเพียงเกาะเบเกอร์และเกาะฮาวแลนด์ซึ่งไม่มีคนอาศัยอยู่เท่านั้นที่ตั้งอยู่ในเขตเวลานี้ จึงทำให้ผู้คนรู้จักเขตเวลานี้น้อยมาก

หมวดหมู่:ออฟเซตเวลาสากลเชิงพิกัด
ดูว์ซอแลโยเกอร์

***ดูว์ซอแลโยเกอร์*** () เป็นอัลบั้มรวมเพลงภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในประเทศฝรั่งเศสเมื่อวันที่ 3 ตุลาคม พ.ศ. 2526 เป็นอัลบั้มภาษาฝรั่งเศสลำดับที่ 5 และเป็นอัลบั้มแรกที่จำหน่ายในประเทศฝรั่งเศส

## ข้อมูลอัลบั้ม
อัลบั้มนี้เป็นการรวมเพลงของเซลีนจากอัลบั้มที่จำหน่ายในประเทศแคนาดา 2 อัลบั้มคือ *[[แตลม็องเฌดามูร์...]]* และ *[[เลเชอแมงเดอมาแมซง]]* อัลบั้มออกจำหน่ายเพื่อเป็นการขอบคุณแฟนเพลงฝรั่งเศสที่เพลง "ดามูรูดามีตีเย" ประสบความสำเร็จในฝรั่งเศส (อันดับ 10 ในชาร์ตซิงเกิล) และเพลง "มงนามีมากีเต" ก็ขึ้นชาร์ตตามมา  

*ดูว์ซอแลโยเกอร์* ได้บรรจุเพลงฉบับยาวของ "เนอเมอแปลเญปา" และเพลงใหม่ "À quatre pas d'ici" เพลงภาษาฝรั่งเศสที่ดัดแปลงมาจากเพลงของวง Bucks Fizz ผู้ประพันธ์เพลง "ธิงค์ทไวซ์" และ "คอลเดอะแมน" ให้แก่เซลีนในภายหลัง ในแคนาดาเพลง "À quatre pas d'ici" ออกจำหน่ายในอัลบั้ม *[[ช็องเซกงต์เดอนอแอล]]* ซึ่งออกจำหน่ายในเดือนพฤศจิกายน พ.ศ. 2526

ในปี พ.ศ. 2545 หลังจากอัลบั้มนี้ออกแล้วกว่า 19 ปีได้มีการออกใหม่ในฝรั่งรูป รูปแบบซีดี ศึ่งมีเพลงพิเศาเพิ่มอีก 5 เพลง และในวันที่ 16 พฤษภาคม พ.ศ. 2551 ก็ได้ออกจำหน่ายในประเทศสวิตเซอร์แลนด์ด้วย 

## รายชื่อเพลง
# "D'amour ou d'amitié" (Eddy Marnay, Jean Pierre Lang, Roland Vincent) – 3:59
# "La dodo la do" (Marnay, Christian Gaubert) – 3:02
# "Mon ami m'a quittée" (Marnay, Christian Loigerot, Thierry Geoffroy) – 3:00
# "Ne me plaignez pas" (Marnay, Steve Thompson) – 3:46
# "Tellement j'ai d'amour pour toi" (Marnay, Hubert Giraud) – 3:00
# "Du soleil au cœur" (André Popp, Jean Claude Massoulier) – 2:42
# "À quatre pas d'ici" (Marnay, Andy Hill, Peter Sinfield) – 3:58
# "Les chemins de ma maison" (Marnay, Patrick Lemaitre, Alain Bernard) – 4:20
# "Hello mister Sam" (Marnay, Loigerot, Geoffroy) – 4:15
# "Le vieux monsieur de la rue Royale" (Marnay, Alain Noreau)  – 4:14
* **2002 CD bonus tracks**
:11. "Trois heures vingt" (Marnay, Patrick Lemaitre) – 3:38
:12. "Benjamin" (Marnay, Pierre Papadiamandis) – 4:37
:13. "La voix du bon Dieu" (Marnay, Suzanne-Mia Dumont) – 3:18
:14. "Trop jeune à dix-sept ans" (Marnay, P. Greedus, B. Blue) – 4:53
:15. "Paul et Virginie" (Marnay, Loigerot, Geoffroy) – 3:54

## ประวัติการจำหน่าย

## อ้างอิง

หมวดหมู่:อัลบั้มเพลงของเซลีน ดิออน
หมวดหมู่:อัลบั้มรวมเพลง
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส
ออลมิวสิก

**ออลมิวสิก** () หรือก่อนหน้านี้เรียก **ออลมิวสิกไกด์** () เป็นฐานข้อมูลเกี่ยวกับดนตรี มีเจ้าของคือออลมีเดียไกด์ ก่อตั้งในปี 1991 โดยไมเคิล เออร์เลไวน์ เพื่อเป็นไกด์ให้กับผู้บริโภค ออกหนังสือใช้สำหรับอ้างอิงในปี 1992 และหลังจากนั้นเมื่อมีเวิลด์ไวด์เว็บขึ้น ก็มีในโกเฟอร์

เว็บไซต์ออลมิวสิก.คอม เปิดตัวเมื่อปี 1995 เพื่อเป็นเว็บสาธิตเกี่ยวกับฐานข้อมูลด้านลิขสิทธิ์เพลง และข้อมูลอื่น ๆ มากมาย ออลมิวสิกอ้างว่าเป็นฐานข้อมูลดิจิทัลเกี่ยวกับดนตรีที่ใหญ่ที่สุดในโลก มีเพลง 6 ล้านเพลง รวมถึงมีภาพปก ซึ่งมากกว่า 5 แสนปกทำการสแกนขึ้น

ออลมิวสิกให้ข้อมูลต่าง ๆ ไม่ว่าจะเป็นข้อมูลแคตาล็อก ประวัติศิลปิน การวิจารณ์อัลบั้ม แนวเพลง ศิลปินใกล้เคียง เพลย์ลิสต์และข้อมูลของไอทูนส์มิวสิกสโตร์, ซูนมาร์เก็ตเพลส, อีมิวสิก, AOL, ยาฮู!, อเมซอน.คอม และเว็บสโตร์เกี่ยวกับเพลงต่าง ๆ

## แหล่งข้อมูลอื่น
* allmusic.com

หมวดหมู่:เว็บไซต์
หมวดหมู่:บริษัทด้านสื่อที่ก่อตั้งในปี พ.ศ. 2534
สตูดิโออัลบั้ม

[thumb|right|''[อีเทอร์นอลซันไชน์: ไบร์ทเทอร์เดย์อะเฮด|อีเทอร์นอลซันไชน์ (ฉบับไบร์ทเทอร์เดย์อะเฮด)* โดย *อารีอานา กรานเด*]]
*'สตูดิโออัลบั้ม''' () เป็นอัลบั้มเพลงใหม่ของศิลปิน โดยปกติจะไม่รวมเพลงแสดงสดหรือรีมิกซ์ ถ้ามีจะไม่เป็นเพลงส่วนใหญ่ของอัลบั้ม มักจะเรียกว่า โบนัสแทร็ก และเนื่องจากมีระยะเวลาในการทำงานเป็นธรรมชาติอยู่แล้ว จึงทำให้มีความสละสลวย เทคนิคในภาคผลิตที่ดี เสียงซาวด์เอฟเฟกต์ การใช้วงดนตรีร่วม

ทางอุตสาหกรรมดนตรี สตูดิโออัลบั้มมักจะมีความหมายตรงข้ามกับ อัลบั้มรวมเพลง และอัลบั้มบันทึกการแสดงสด และมักจะมียอดขายสูง อย่างในสหราชอาณาจักร มี 18 อัลบั้ม ใน 24 อัลบั้มของสตูดิโออัลบั้มที่มียอดขายเกิน 2.5 ล้านชุด

## ดูเพิ่ม
* อัลบั้มบันทึกการแสดงสด

หมวดหมู่:ชนิดอัลบั้มเพลง
เคยู แบนด์ (วงดนตรี)

**KU Band** เป็น วงดนตรีสากลประจำมหาวิทยาลัยเกษตรศาสตร์ ถือกำเนิดขึ้นอย่างเป็นทางการในวันที่ 8 กันยายน พ.ศ. 2494  นับว่าเป็นวงดนตรีประจำมหาวิทยาลัยแห่งที่สองของประเทศไทย ก่อตั้งโดย พระเจ้าวรวงศ์เธอ พระองค์เจ้าจักรพันธ์เพ็ญศิริ เพื่อออกแสดงใน “ งานวันไก่” หรือ งานตัดสินและแจกรางวัลการประกวดไก่ไข่ดกประจำปีของสมาคมเลี้ยงไก่

ปัจจุบัน KU Band วงดนตรีประจำมหาวิทยาลัยเกษตรศาสตร์มีที่ทำการ ณ อาคาร อวบ เหมะรัชตะ และมีงานเทศกาลคอนเสิร์ตจัดขึ้นเป็นประจำในทุกๆปี

## อ้างอิง

หมวดหมู่:มหาวิทยาลัยเกษตรศาสตร์
ชาอีร์

**ชาอีร์** () เป็นรูปแบบวรรณกรรมที่แพร่หลายตั้งแต่พุทธศตวรรษที่ 21 ปรับรูปแบบมาจากร้อยกรองภาษาอาหรับ-เปอร์เซีย จะยาวกี่บทก็ได้ แต่ละบทประกอบไปด้วยคำพื้นฐาน 4 คำ สัมผัสแบบกลอนหัวเดียว บทชาอีร์ที่เก่าที่สุดพบบนเสาหินหลุมฝังศพของพระราชาในอาเจะฮ์ เกาะสุมาตรา อินโดนีเซีย เขียนด้วยอักษรโบราณในสุมาตรา ที่ได้รับอิทธิพลมาจากอินเดีย เป็นภาษามลายูโบราณที่ได้รับอิทธิพลจากภาษาเปอร์เซียและภาษาอาหรับ

## ศัพทมูลวิทยา
คำว่า *ชาอีร์* มาจากคำภาษาอาหรับว่า *เชียะอร์* ซึ่งเป็นศัพท์ที่มีความหมายครอบคลุมกวีนิพนธ์อาหรับ/อิสลามทุกแบบ อย่างไรก็ตาม กวีนิพนธ์มลายูที่เรียกว่า *ชาอีร์* มีความแตกต่างและไม่ได้มีต้นแบบมาจากกวีนิพนธ์อาหรับหรือกวีนิพนธ์เปอร์เซีย-อาหรับ

## ดูเพิ่ม
* ปันตุน
* เซอโลกา
* นาซัม

## อ้างอิง

* รัตติยา สาและ. "ภาษาและวรรณกรรมมลายู." ใน นิธิ เอียวศรีวงศ์, บรรณาธิการ. *มลายูศึกษา ความรู้พื้นฐานเกี่ยวกับประชาชนมลายูมุสลิมในภาคใต้.* กรุงเทพฯ : อมรินทร์, 2550, หน้า 85–106.

หมวดหมู่:กวีนิพนธ์ภาษามลายู